ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ଼ ଟିକା ସଂପର୍କୀତ ଶୁଣାକଥା ବନାମ ବାସ୍ତବତା
କେତେକ ସାମାଜିକ ଗଣମାଧ୍ୟମରେ ପୋଷ୍ଟ କରାଯାଇଛିଯେ କୋଭାକ୍ସିନ୍ ଟିକାରେ ନବଜାତ ବାଛୁରୀର ସେରମକୁ ବ୍ୟବହାର କରାଯାଇ ଏହାକୁ ପ୍ରସ୍ତୁତ କରାଯାଇଛି ।
ଏହି ସାମାଜିକ ଗଣମାଧ୍ୟମ ପୋଷ୍ଟରେ ବାସ୍ତବ ତଥ୍ୟକୁ ବଦଳାଯାଇ ବିକୃତ ଭାବେ ଉପସ୍ଥାପନ କରାଯାଇଛି ।
ବାସ୍ତବତା ହେଲା, ନବଜାତ ବାଛୁରୀର ସେରମ ଉପଯୋଗ କେବଳ ଭେରେ ସେଲ୍ ପ୍ରସ୍ତୁତି ଓ ବିକାଶ ନିମନ୍ତେ ହିଁ ବ୍ୟବହାର କରାଯାଇଥାଏ । ବିଭିନ୍ନ ପ୍ରକାର ଗୋଜାତୀୟ ଏବଂ ଅନ୍ୟ ପ୍ରାଣୀ ସେରମକୁ ବିଶ୍ୱ ସ୍ତରରେ ଭେରୋ ସେଲ୍ ବିକାଶ ନିମନ୍ତେ ଉପଯୋଗ କରାଯାଉଥିବା ମାନକ ସଂବର୍ଦ୍ଧନ ଘଟକ ଭାବେ ଗ୍ରହଣୀୟ ହୋଇଆସୁଛି । ଭେରୋ କୋଷିକାଗୁଡ଼ିକର ଉପଯୋଗ କୋଷିକା ଜୀବନ ସ୍ଥାପନ କରିବା ନିମନ୍ତେ କରାଯାଇଥାଏ ଯାହା ଟିକା ଉତ୍ପାଦନରେ ସହାୟକ ହୋଇଥାଏ । ଏହି ପଦ୍ଧତି ପୋଲିଓ, ରାବିଜ୍ ଏବଂ ଇନଫ୍ଲୁଏଞ୍ଜା ଭଳି ମହାମାରୀର ପ୍ରତିଷେଧକ ଟିକା ପାଇଁ ଦଶନ୍ଧି ଦଶନ୍ଧି ଧରି ବ୍ୟବହାର କରାଯାଇ ଆସୁଛି ।
ଏହି ଭେରୋ ସେଲର ବିକାଶ ଘଟାଯିବା ପରେ, ତାକୁ ଜଳ ଓ ରାସାୟନିକ  ରେ ସଫା କରାଯାଇଥାଏ । ଏହାକୁ ନବଜାତ ବାଛୁରୀର ସେରମରୁ ମୁକ୍ତ କରିବା ନିମନ୍ତେ ଏପରି ପ୍ରକ୍ରିୟା ଅନେକ ଥର କରାଯାଇଥାଏ । ଏହା ପରେ, ସେହି ଭେରୋ ସେଲକୁ କରୋନା ଭୂତାଣୁ ସହିତ ସଂକ୍ରମିତ କରାଯାଇଥାଏ ଯଦ୍ୱାରା ସେଥିରୁ ଭାଇରାଲ ଗ୍ରୋଥ୍ ହୋଇପାରିବ ।
ଭାଇରାଲ୍ ବିକାଶ ପ୍ରକ୍ରିୟାରେ ଭେରୋ ସେଲ୍ ସଂପୂର୍ଣ୍ଣ ରୂପେ ନଷ୍ଟ ହୋଇଯାଇଥାଏ । ଏହା ପରେ ସେହି ବିକଶିତ ଭୂତାଣୁକୁ ମରାଯାଇ  ଶୁଦ୍ଧ କରାଯାଇଥାଏ । ଏହି ନିଷ୍କ୍ରିୟ ଭୂତାଣୁକୁ ହିଁ ଚୂଡ଼ାନ୍ତ ଟିକା ପ୍ରସ୍ତୁତି ନିମନ୍ତେ ଉପଯୋଗ କରାଯାଇଥାଏ । ତେଣୁ ଚୂଡ଼ାନ୍ତ ଟିକା ପ୍ରସ୍ତୁତିରେ କୌଣସି ନବଜାତ ବାଛୁରୀର ସେରମ୍ ବ୍ୟବହାର କରାଯାଇନଥାଏ ।
ଏଥିପାଇଁ ଚୂଡ଼ାନ୍ତ ଟିକା ରେ କୌଣସି ନବଜାତ ବାଛୁରୀର ସେରମ୍ ଆଦୌ ନାହଁ କିମ୍ବା ଚୂଡ଼ାନ୍ତ ଟିକା ପ୍ରସ୍ତୁତିରେ ବାଛୁରୀର ସେରମକୁ ଏକ ଉପାଦାନ ଭାବେ ବ୍ୟବହାର କରାଯାଉନାହିଁ ।
ପ୍ରତିରକ୍ଷା ମନ୍ତ୍ରଣାଳୟ
ଡିଆରଡିଓ ପକ୍ଷରୁ ସ୍ଵଦେଶୀ ଜ୍ଞାନ କୌଶଳରେ ବିକଶିତ ଆଣ୍ଟି ରେଡିଅସନ କ୍ଷେପଣାସ୍ତ୍ର ରୁଦ୍ରମର ସଫଳ ପରୀକ୍ଷଣ
ଅତ୍ୟାଧୁନିକ ଆଣ୍ଟି ରେଡିଅସନ କ୍ଷେପଣାସ୍ତ୍ର ରୁଦ୍ରମ ଓଡିଶା ଉପକୂଳର ହ୍ବିଲର ଦୀପପୁଞ୍ଜରେ ଥିବା ରେଡିଅସନ ଲକ୍ଷ୍ୟକୁ ସଫଳତାର ସହ ଭେଦ କରିଛି । ଏସୟୁ-30 ଏମକେଆଇ ଲଢୁଆ ବିମାନରୁ ଏହି କ୍ଷେପଣାସ୍ତ୍ରକୁ ଉତକ୍ଷେପଣ କରାଯାଇଥିଲା । ଭାରତୀୟ ବାୟୁସେନାର ରୁଦ୍ରମ ହେଉଛି ପ୍ରଥମ ସ୍ଵଦେଶୀ ଜ୍ଞାନକୌଶଳରେ ନିର୍ମିତ ରେଡିଅସନ କ୍ଷେପଣାସ୍ତ୍ର ଯାହାକି ପ୍ରତିରକ୍ଷା ଗବେଷଣା ଏବଂ ଉନ୍ନୟନ ସଂଗଠନ  ପକ୍ଷରୁ ବିକଶିତ ହୋଇଛି । ଏସୟୁ-30 ଏମକେଆଇ ଲଢୁଆ ଯୁଦ୍ଧ ବିମାନକୁ ଉତକ୍ଷେପଣସ୍ଥଳୀ ଭାବେ ବ୍ୟବହାର କରି ଏହାର ପରୀକ୍ଷଣ କରାଯାଇଛି । ଏହା ଆକ୍ରମଣ ପାଇଁ ଆଇଏନଏସ ଜିପିଏସ ଦିଗ ନିର୍ଣ୍ଣାୟକର ବ୍ୟବହାର କରିଥାଏ । ରୁଦ୍ରମ ରେଡିଅସନ ଲକ୍ଷ୍ୟକୁ ସଂପୂର୍ଣ୍ଣ ଦକ୍ଷତାର ସହିତ ନିର୍ଭୁଲ ଭାବେ ଭେଦ କରିଛି ।
ଏଥିରେ ଥିବା ପାସିଭ ହୋମିଙ୍ଗ ହେଡ ଫ୍ରିକ୍ୟେନ୍ସି ପ୍ରୋଗ୍ରାମ ଅନୁସାରେ ଲକ୍ଷ୍ୟସ୍ଥଳ ଚିହ୍ନଟ କରି ଭେଦ କରିପାରିବ । ଶତ୍ରୁ ପକ୍ଷର ବାୟୁ ପ୍ରତିରକ୍ଷା ପଦ୍ଧତିକୁ ବହୁ ଦୂରରୁ ପ୍ରତିହତ କରିବା ପାଇଁ ଏହା ଭାରତୀୟ ବାୟୁସେନାର ଏକ ଅମୋଘ କ୍ଷେପଣାସ୍ତ୍ର । ଏଥିସହିତ ଦେଶ ସ୍ଵଦେଶୀ ଜ୍ଞାନକୌଶଳରେ ଆଣ୍ଟି ରେଡିଅସନ କ୍ଷେପଣାସ୍ତ୍ର ନିର୍ମାଣ କରିବାର ସାମର୍ଥ୍ୟ ହାସଲ କରିଛି । ଏହା ଶତ୍ରୁ ପକ୍ଷର ରାଡାର ପଦ୍ଧତିକୁ ଚଖମା ଦେଇ ଲକ୍ଷ୍ୟଭେଦ କରିପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉନ୍ନତ ୩ଡି ପ୍ରିଣ୍ଟିଂ ଜ୍ଞାନକୌଶଳ ବ୍ୟବହାର କରି ଜଣେ ଯୁବ ରୋଗୀଙ୍କ ଖପୁରୀ ତ୍ରୁଟିର ପୁନଃସ୍ଥାପନ ପାଇଁ ଭାରତୀୟ ସେନାର କେନ୍ଦ୍ରୀୟ କମାଣ୍ଡ ଡାକ୍ତର ଦଳକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜଣେ ଯୁବ ରୋଗୀଙ୍କ ଖପୁରୀ ତ୍ରୁଟିର ପୁନସ୍ଥାପନ ଲାଗି ଟାଇଟାନିୟମ୍ କ୍ରାନିଓପ୍ଲାଷ୍ଟି ମରାମତି ପାଇଁ ଉନ୍ନତ ୩ଡି ପ୍ରିଣ୍ଟିଂ ଜ୍ଞାନକୌଶଳ ବ୍ୟବହାର ସକାଶେ ଭାରତୀୟ ସେନାର କେନ୍ଦ୍ରୀୟ କମାଣ୍ଡ ଡାକ୍ତର ଦଳକୁ ପ୍ରଶଂସା କରିଛନ୍ତି ।
ଉପରୋକ୍ତ ଅସ୍ତ୍ରୋପଚାର ସଂପର୍କରେ ଭାରତୀୟ ସେନାର କେନ୍ଦ୍ରୀୟ କମାଣ୍ଡର ଏକ ଟୁଇଟ୍ର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ପ୍ରଶଂସନୀୟ!”
HS
(
ଆଦିବାସୀ ବ୍ୟାପାର ମନ୍ତ୍ରଣାଳୟ
ଜନଜାତି କଳାକାର ଓ ଜଙ୍ଗଲଜାତ ସାମଗ୍ରୀ ସଂଗ୍ରହକାରୀଙ୍କ ଜୀବନଜୀବିକା ସୁରକ୍ଷା ଲାଗି ସରକାରଙ୍କ ତ୍ଵରିତ ପଦକ୍ଷେପ
• କୋଭିଡ-19 ଲକଡାଉନ ଯୋଗୁ ପ୍ରଭାବିତ ସାରା ଦେଶରେ ଜନଜାତି କଳାକାରଙ୍କ ଠାରୁ 23 କୋଟି ଟଙ୍କାର ଉତ୍ପାଦ କିଣିବ ଟ୍ରାଇଫେଡ
କୋଭିଡ-19 ମହାମାରୀ ସଂକ୍ରମଣ କାରଣରୁ ଜନଜାତି କଳାକାରମାନେ ଅପ୍ରତ୍ୟାଶିତ ସଙ୍କଟର ସମ୍ମୁଖୀନ ହୋଇଛନ୍ତି। ଏଭଳି ସ୍ଥିତିରେ ଜନଜାତି ଦ୍ରବ୍ୟ ସଂଗ୍ରହକାରୀ ଓ କଳାକାରମାନଙ୍କୁ ସହାୟତା ଯୋଗାଇ ଦେବା ଉଦ୍ଦେଶ୍ୟରେ ସରକାର ବିଭିନ୍ନ ତ୍ଵରିତ ପଦକ୍ଷେପ ଗ୍ରହଣ କରୁଛନ୍ତି। ‘ଜନଜାତି ଉତ୍ପାଦର ବିକାଶ ଏବଂ ବିପଣନ ପାଇଁ ସଂସ୍ଥାଗତ ସମର୍ଥନ’ ଯୋଜନା ଅଧୀନରେ ଲଘୁ ଜଙ୍ଗଲଜାତ ଉତ୍ପାଦର ସର୍ବନିମ୍ନ ସହାୟକ ମୂଲ୍ୟ  ବୃଦ୍ଧି କରିସାରିଛନ୍ତି। ଏହି ଯୋଜନା ଅଧୀନରେ ଜନଜାତି ବ୍ୟାପାର ମନ୍ତ୍ରଣାଳୟ ଅଧୀନ ଟ୍ରାଇଫେଡ 10 ଲକ୍ଷ ଜନଜାତି କଳାକାର ପରିବାର ସହିତ ଯୋଡ଼ି ହୋଇଛି । ବିଗତ 30 ଦିନରୁ ଊର୍ଦ୍ଧ୍ବ ସମୟ ଧରି ଦେଶବ୍ୟାପୀ ଲକଡାଉନ ଜାରି ହେବା କାରଣରୁ ବାଣିଜ୍ୟିକ କାର୍ଯ୍ୟକଳାପ ବନ୍ଦ ହେବା ଫଳରେ ଜନଜାତି କଳାକାରମାନଙ୍କର ଜୀବନଜୀବିକା ପ୍ରଭାବିତ ହେବା ସହିତ ସେମାନେ ଅନିଶ୍ଚିତତା ମଧ୍ୟକୁ ଠେଲି ହୋଇଯାଇଛନ୍ତି। ସେମାନଙ୍କ ପାଖରେ ବହୁ ପରିମାଣରେ ସାମଗ୍ରୀ ରହିଥିବା ବେଳେ ସେଗୁଡ଼ିକ ବିକ୍ରି ହେଉନାହିଁ। ଏସବୁ ସାମଗ୍ରୀ ମଧ୍ୟରେ ପୋଷାକ, ଉପହାର ଓ ଗୃହ ସଜ୍ଜା ଉପକରଣ, ବନଧନ ପ୍ରାକୃତିକ ସାମଗ୍ରୀ, ଧାତୁ, ଅଳଙ୍କାର, ଜନଜାତି ଚିତ୍ରକଳା, ମାଟିପାତ୍ର, କେନ ଓ ବାଉଁଶରେ ତିଆରି ବିଭିନ୍ନ ସାମଗ୍ରୀ ଆଦି ରହିଛି। ଏହାକୁ ଦୃଷ୍ଟିରେ ରଖି ଜନଜାତି ସମୁଦାୟଙ୍କୁ ତୁରନ୍ତ ସହାୟତା ଯୋଗାଇ ଦେବା ନିମନ୍ତେ ପଦକ୍ଷେପ ନିଆଯାଇଛି:
ଅଧିକାଂଶ ଜନଜାତି କଳାକାର ସେମାନଙ୍କ ଜୀବିକା ନିର୍ବାହ ପାଇଁ ବିଭିନ୍ନ ପ୍ରକାରର ଜଙ୍ଗଲଜାତ ସାମଗ୍ରୀ ଓ ଜନଜାତି ଉପକରଣ ବିକ୍ରୟ କରିଥାନ୍ତି। ମାତ୍ର ଏବେ ଲକଡାଉନ କାରଣରୁ ସେଗୁଡ଼ିକ ବିକ୍ରି ହୋଇନପାରିବା କାରଣରୁ ସେମାନଙ୍କ ଜୀବନ ନିର୍ବାହ ପ୍ରଭାବିତ ହୋଇଛି। ଦେଶବ୍ୟାପୀ ଜନଜାତି କଳାକାରଙ୍କ ଠାରୁ ଟ୍ରାଇଫେଡ ପକ୍ଷରୁ 23 କୋଟି ଟଙ୍କାର ଉତ୍ପାଦ କିଣିବା ଲାଗି ନିଷ୍ପତ୍ତି ନିଆଯାଇଛି।
ଆର୍ଟ ଅଫ ଲିଭିଂ ଫାଉଣ୍ଡେସନ ସହଯୋଗରେ ଟ୍ରାଇଫେଡ ପକ୍ଷରୁ ପ୍ରତ୍ୟେକ ଆଦିବାସୀ ପରିବାରକୁ ଏକ ହଜାର ଟଙ୍କା ମୂଲ୍ୟର ଖାଦ୍ୟସାମଗ୍ରୀ ଯୋଗାଇ ଦିଆଯାଉଛି। ଏସବୁ ସାମଗ୍ରୀ ମଧ୍ୟରେ ରହିଛି 5କିଗ୍ରା ଅଟା, 2 କିଗ୍ରା ଡାଲି, 3 କିଗ୍ରା ଚାଉଳ, 500 ମିଲି ଖାଇବା ତେଲ, 100 ଗ୍ରାମ ହଳଦୀ ପାଉଡର, 100 ଗ୍ରାମ ନାଲି ଲଙ୍କା ପାଉଡର, 100 ଗ୍ରାମ ଜିରା, 100 ଗ୍ରାମ କଳା ସୋରିଷ, 100 ଗ୍ରାମ ତରକାରୀ ମସଲା, 2ଟି ସାବୁନ।
ରିହାତି ଦରରେ ଜନଜାତି କଳାକାରମାନଙ୍କୁ ଋଣ ଯୋଗାଇ ଦେବା ଉଦ୍ଦେଶ୍ୟରେ ବିଭିନ୍ନ ଆର୍ଥିକ ସଂସ୍ଥାନ ସହିତ ଟ୍ରାଇଫେଡ ପକ୍ଷରୁ ଆଲୋଚନା କରାଯାଉଛି।
ସେହିପରି ଜନଜାତି କଳାକାର ଓ ଦ୍ରବ୍ୟ ସଂଗ୍ରହକାରୀମାନଙ୍କୁ ଜୀବିକା ନିର୍ବାହରେ ସୁବିଧା ଯୋଗାଇ ଦେବା ଉଦ୍ଦେଶ୍ୟରେ 1 ନିୟୁତ ମାସ୍କ, ସାବୁନ, ଗ୍ଲୋବ୍ସ ଏବଂ 20 ହଜାର ବ୍ୟକ୍ତିଗତ ସୁରକ୍ଷା ଉପକରଣ ବଣ୍ଟନ ଲାଗି ଟ୍ରାଇଫେଡ ଲକ୍ଷ୍ୟ ଧାର୍ଯ୍ୟ କରିଛି।
ଏହାଛଡ଼ା ୟୁନିସେଫର ସହଭାଗିତାରେ ଜନଜାତି ସମୁଦାୟଙ୍କ ମଧ୍ୟରେ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ଟ୍ରାଇଫେଡ ପକ୍ଷରୁ ଏପ୍ରିଲ 9 ତାରିଖରେ ଏକ ଜାତୀୟ ସ୍ତରର ୱେବିନାର ଆୟୋଜନ କରାଯାଇଥିଲା।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ବର୍ତ୍ତମାନ ସୁଦ୍ଧା ମୋଟ 37.60 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ କରୋନା ମାମଲା ସଂଖ୍ୟା 41,506 ରହିଛି ।
ଭାରତର ସକ୍ରିୟ କରୋନା ମାମଲା ସଂଖ୍ୟା ବର୍ତ୍ତମାନ 4,54,118 ରହିଛି ।
ସକ୍ରିୟ ମାମଲା ମୋଟ ମାମଲାର 1.47 ପ୍ରତିଶତରେ ରହିଛି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,99,75,064 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 41,526 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ସୁସ୍ଥତା ହାର 97.20 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.32 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.25 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 20 ଦିନ ମଧ୍ୟରେ 3 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 43.08 କୋଟି ପରୀକ୍ଷା କରାଯାଇଛି ।
ଅର୍ଥ ମନ୍ତ୍ରଣାଳୟ
ରାଜସ୍ୱ ନିଅଣ୍ଟ ପୂରଣ କରିବା ପାଇଁ ୧୭ କୁ ୯,୮୭୧ କୋଟି ଟଙ୍କାର ଅନୁଦାନ
ବର୍ତ୍ତମାନ ଦୁଇ ବର୍ଷରେ ରାଜସ୍ୱ ନିଅଣ୍ଟ ପୂରଣ କରିବା ପାଇଁ ରାଜ୍ୟଗୁଡ଼ିକୁ ସର୍ବମୋଟ ୪୯,୩୫୫ କୋଟି ଟଙ୍କାର ଅନୁଦାନ
୧ଠ ଅଗଷ୍ଟ ୨ଠ୨୧: ଅର୍ଥ ମନ୍ତ୍ରଣାଳୟର ବ୍ୟୟ ବିଭାଗ, ଆୟ ଅପେକ୍ଷା ବ୍ୟୟ ଅଧିକ ହେଉଥିବାଜନିତ ରାଜସ୍ୱ ନିଅଣ୍ଟ ଭରଣା ସକାଶେ  ଅଗଷ୍ଟ ୯, ୨ଠ୨୧ରେ ରାଜ୍ୟଗୁଡ଼ିକୁ ୯,୮୭୧ କୋଟି ଟଙ୍କାର ପଞ୍ଚମ କିସ୍ତି ବିତ୍ତ ଆୟୋଗ ପ୍ରଦାନ କରିଛି । ଏହି କିସ୍ତି ଜାରି ହେବା ସହିତ ଚଳିତ ଆର୍ଥିକ ବର୍ଷରେ PDRD ଆଧାରରେ ଯୋଗ୍ୟ ରାଜ୍ୟଗୁଡ଼ିକୁ ସର୍ବମୋଟ ୪୯,୩୫୫ କୋଟି ଟଙ୍କା ଅର୍ଥ ପ୍ରଦାନ କରାଯାଇଛି ।
ଚଳିତ ମାସରେ ଅନୁଦାନପ୍ରାପ୍ତ ରାଜ୍ୟ ଏବଂ ୨ଠ୨୧-୨୨ ବର୍ଷରେ ରାଜ୍ୟଗୁଡ଼ିକୁ ଜାରି ହେବାକୁଥିବା PDRD ଅନୁଦାନର ସାରଣୀ ତଳେ ଦିଆଯାଉଛି ।
ସମ୍ବିଧାନର ଧାରା ୨୭୫ ଅନୁସାରେ ରାଜ୍ୟଗୁଡ଼ିକୁ PDRD ଅନୁଦାନ ପ୍ରଦାନ କରାଯାଇଥାଏ । ୧୫ତମ ବିତ୍ତ ଆୟୋଗର ସୁପାରିସ ଅନୁସାରେ ରାଜ୍ୟଗୁଡ଼ିକୁ ମାସିକ ଭିତ୍ତିରେ ଅନୁଦାନ ପ୍ରଦାନ କରାଯାଇଥାଏ, ଯଦ୍ଦ୍ୱାରା ରାଜ୍ୟର ଆୟ ଏବଂ ବ୍ୟୟ ମଧ୍ୟରେ ଥିବା ବ୍ୟବଧାନକୁ ପୂରଣ କରାଯାଇପାରିବ । ୨ଠ୨୧-୨୨ ଆର୍ଥିକ ବର୍ଷରେ ୧୭ଟି ରାଜ୍ୟକୁ ପିଡିଆରଡି ଅନୁଦାନ ପ୍ରଦାନ କରିବା ପାଇଁ ଆୟୋଗ ସୁପାରିସ କରିଥିଲେ ।
ଏଇ ଅନୁଦାନ ପାଇବା ପାଇଁ କେଉଁ ରାଜ୍ୟ ଯୋଗ୍ୟ ଅଟନ୍ତି ତାହା ବିତ୍ତ ଆୟୋଗ ନିର୍ଦ୍ଧାରିତ କରିଥାଏ । ଏହା ସମ୍ପୃକ୍ତ ରାଜ୍ୟର ଆୟ ଏବଂ ବ୍ୟୟର ବ୍ୟବଧାନକୁ ଦୃଷ୍ଟିରେ ରଖି ନିର୍ଦ୍ଧାରଣ କରାଯାଇଥାଏ । ଏହା ଉପରେ ବିତ୍ତ ବର୍ଷ ୨ଠ୨୧-୨୨ ପାଇଁ ମୂଲ୍ୟାଙ୍କନ କରାଯାଉଛି ।
୧୫ତମ ବିତ୍ତ ଆୟୋଗ ବିତ୍ତ ବର୍ଷ ୨ଠ୨୧-୨୨ ଆର୍ଥିକ ବର୍ଷରେ ୧୭ଟି ରାଜ୍ୟକୁ PDRD ଅନୁଦାନ ଭାବରେ ୧,୧୮,୪୫୨ କୋଟି ଟଙ୍କା ସୁପାରିସ କରିଥିଲେ । ଏହି ପରିମାଣରୁ ବର୍ତ୍ତମାନ ପର୍ଯ୍ୟନ୍ତ ୪୯,୩୫୫ କୋଟି ଟଙ୍କା  ପ୍ରଦାନ କରାଯାଇସାରିଛି ।
୧୫ତମ ବିତ୍ତ ଆୟୋଗ ପିଡିଆର୍ଡି ଅନୁଦାନ ପାଇଁ ଯେଉଁ ରାଜ୍ୟଗୁଡ଼ିକ ପାଇଁ ସୁପାରିସ କରିଥିଲେ, ସେଗୁଡ଼ିକ ହେଲା- ଆନ୍ଧ୍ର ପ୍ରଦେଶ, ଆସାମ, ହରିୟାଣା, ହିମାଚଳ ପ୍ରଦେଶ, କର୍ଣ୍ଣାଟକ, କେରଳ, ମଣିପୁର, ମେଘାଳୟ, ମିଜୋରାମ, ନାଗାଲାଣ୍ଡ, ପଞ୍ଜାବ, ରାଜସ୍ଥାନ, ସିକ୍କିମ୍, ତାମିଲନାଡୁ, ତ୍ରିପୁରା, ଉତ୍ତରାଖଣ୍ଡ ଏବଂ ପଶ୍ଚିମବଙ୍ଗ ସାମିଲ ରହିଛି ।
PDRD ଅନୁଦାନପ୍ରାପ୍ତ ରାଜ୍ୟଗୁଡ଼ିକର ସାରଣୀ
କ୍ର.ନଂ. ରାଜ୍ୟର ନାମ ଅଗଷ୍ଟ ୨ଠ୨୧ରେ ଜାରି ପଞ୍ଚମ କିସ୍ତି ୨ଠ୨୧-୨୨ ବର୍ଷରେ ହେବାକୁଥିବା ଅନୁଦାନ
 ପରିମାଣ 
୧ ଆନ୍ଧ୍ର ପ୍ରଦେଶ ୧୪୩୮.୦୮ ୭୧୯୦.୪୨
୨ ଆସାମ ୫୩୧.୩୩ ୨୬୫୩.୬୭
୩ ହରିୟାଣା ୧୧.୦୦ ୫୫.୦୦
୪ ହିମାଚଳ ପ୍ରଦେଶ ୮୫୪.୯୨ ୪୨୭୦.୪୨
୫ କର୍ଣ୍ଣାଟକ ୧୩୫.୯୨ ୬୯୭.୫୮
୬ କେରଳ ୧୬୫୭.୫୮ ୮୨୮୭.୯୨
୭ ମଣିପୁର ୨୧୦.୩୩ ୧୦୫୧.୬୭
୮ ମେଘାଳୟ ୧୦୬.୫୮ ୫୩୨.୯୨
୯ ମିଜୋରାମ ୧୪୯.୧୮ ୭୪୫.୮୩
୧୦ ନାଗାଲାଣ୍ଡ ୩୭୯.୭୫ ୧୮୯୮.୭୫
୧୧ ପଞ୍ଜାବ ୮୪୦.୦୮ ୪୨୦୦.୪୨
୧୨ ରାଜସ୍ଥାନ ୮୨୩.୧୭ ୪୧୧୫.୮୩
୧୩ ସିକ୍କିମ ୫୬.୫୦ ୨୮୨.୫୦
୧୪ ତାମିଲନାଡୁ ୧୮୩.୬୭ ୯୧୮.୩୩
୧୫ ତ୍ରିପୁରା ୩୭୮.୮୩ ୧୮୯୪.୧୭
୧୬ ଉତ୍ତରାଖଣ୍ଡ ୬୪୭.୭୬ ୩୨୩୮.୩୩
୧୭ ପଶ୍ଚିମବଙ୍ଗ ୧୪୭୬.୨୫ ୭୩୩୬.୨୫
NS
(Visitor Counter : 212
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୭୫ ତମ ସ୍ୱାଧୀନତା ଦିବସରେ ଶୁଭେଚ୍ଛା ପାଇଁ ପ୍ରଧାନମନ୍ତ୍ରୀ ବିଶ୍ୱ ନେତାମାନଙ୍କୁ ଧନ୍ୟବାଦ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୭୫ ତମ ସ୍ୱାଧୀନତା ଦିବସ ଅବସରରେ ଶୁଭେଚ୍ଛା ଜଣାଇଥିବାରୁ ବିଶ୍ୱ ନେତାମାନଙ୍କୁ ଧନ୍ୟବାଦ ଜଣାଇଛନ୍ତି
ଭୁଟାନର ପ୍ରଧାନମନ୍ତ୍ରୀଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ଭୁଟାନର ପ୍ରଧାନମନ୍ତ୍ରୀ ଲିଓନଚେନ୍ ତୁମର ସ୍ୱାଧୀନତା ଦିବସ ଶୁଭେଚ୍ଛା ପାଇଁ ଧନ୍ୟବାଦ । ସମସ୍ତ ଭାରତୀୟ ଭୁଟାନ ସହିତ ଭାଗିଦାର କରୁଥିବା ବନ୍ଧୁତ୍ୱର ଅନନ୍ୟ ଏବଂ ବିଶ୍ୱସ୍ତ ସମ୍ପର୍କକୁ ଗୁରୁତ୍ୱ ଦିଅନ୍ତି ।
ଅଷ୍ଟ୍ରେଲିଆର ପ୍ରଧାନମନ୍ତ୍ରୀ ସ୍କଟ ମୋରିସନଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ମୋର ବନ୍ଧୁ ପ୍ରଧାନମନ୍ତ୍ରୀ ସ୍କଟ ମୋରିସନ୍ ତୁମର ଶୁଭେଚ୍ଛା ପାଇଁ ଧନ୍ୟବାଦ । ସହଭାଗୀ ମୂଲ୍ୟବୋଧ ଏବଂ ଦୃଢ ଲୋକସମ୍ପର୍କ ଉପରେ ଆଧାର କରି ଅଷ୍ଟ୍ରେଲିଆ ସହିତ ଭାରତ ମଧ୍ୟ ଅଧିକ ଉତ୍ସାହଜନକ ସହଭାଗିତାକୁ ଭଲପାଏ ।
ପ୍ରଧାନମନ୍ତ୍ରୀ ମହିନ୍ଦ୍ରା ରାଜପାକ୍ସଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ମୁଁ ପ୍ରଧାନମନ୍ତ୍ରୀ ମହିନ୍ଦ୍ରା ରାଜପାକ୍ସଙ୍କୁ ତାଙ୍କର ଶୁଭେଚ୍ଛା ପାଇଁ ଧନ୍ୟବାଦ ଜଣାଉଛି । ଭାରତ ଏବଂ ଶ୍ରୀଲଙ୍କା ସହସ୍ର ବର୍ଷର ପୁରୁଣା ସାଂସ୍କୃତିକ, ଆଧ୍ୟାତ୍ମିକ ଏବଂ ସଭ୍ୟତା ସହଭାଗୀ ହୋଇଛି, ଯାହା ଆମର ବିଶେଷ ବନ୍ଧୁତ୍ୱର ମୂଳଦୁଆ ଯୋଗାଇଥାଏ ।
ପ୍ରଧାନମନ୍ତ୍ରୀ ଶ୍ରୀ ଶେର ବାହାଦୂର ଦେଓବାଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ମୁଁ ପ୍ରଧାନମନ୍ତ୍ରୀ ଶ୍ରୀ ଶେର ବାହାଦୂର ଦେଓବାଙ୍କୁ ତାଙ୍କର ଶୁଭେଚ୍ଛା ପାଇଁ ଧନ୍ୟବାଦ ଜଣାଉଛି! ଭାରତ ଏବଂ ନେପାଳର ଲୋକମାନେ ଆମର ସହଭାଗୀ ସାଂସ୍କୃତିକ, ଭାଷାଭିତ୍ତିକ, ଧାର୍ମିକ ଏବଂ ପାରିବାରିକ ସମ୍ପର୍କ ଦ୍ୱାରା ଏକତ୍ରିତ ହୋଇଛନ୍ତି ।
ମାଲଦ୍ୱୀପର ରାଷ୍ଟ୍ରପତି ଇବ୍ରାହିମ ମହମ୍ମଦ ସୋଲିହଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ମୁଁ ରାଷ୍ଟ୍ରପତି ଇବ୍ରାହିମ ମହମ୍ମଦ ସୋଲିହଙ୍କୁ ତାଙ୍କର ଶୁଭେଚ୍ଛା ପାଇଁ ଧନ୍ୟବାଦ ଦେଉଛି । ମାଲଦ୍ୱୀପ ଆମର ଗୁରୁତ୍ୱପୂର୍ଣ୍ଣ ସାମୁଦ୍ରିକ ପଡ଼ୋଶୀ ତଥା ଏକ ସୁରକ୍ଷିତ, ନିରାପଦ, ତଥା ସମୃଦ୍ଧ ଇଣ୍ଡୋ-ପ୍ରଶାନ୍ତ ମହାସାଗରୀୟ ଅଞ୍ଚଳର ସହଭାଗୀ ଦୃଷ୍ଟିକୋଣକୁ ଆଗକୁ ନେବାରେ ଆମର ସହଯୋଗୀ ।
ଶ୍ରୀଲଙ୍କାର ରାଷ୍ଟ୍ରପତି ଗୋଟାବାୟା ରାଜପାକ୍ସଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ମୁଁ ତାଙ୍କ ଅଭିନନ୍ଦନ ପାଇଁ ରାଷ୍ଟ୍ରପତି ଗୋଟାବାୟାଙ୍କୁ ଧନ୍ୟବାଦ ଜଣାଉଛି ଏବଂ ସମସ୍ତ କ୍ଷେତ୍ରରେ ଭାରତ - ଶ୍ରୀଲଙ୍କା ସହଯୋଗକୁ ଆହୁରି ମଜବୁତ କରିବା ପାଇଁ ତାଙ୍କ ସହ ମିଶି କାର୍ଯ୍ୟ କରିବାକୁ ଅପେକ୍ଷା କରିଛି ।
ମରିସସ ପ୍ରଧାନମନ୍ତ୍ରୀ ପ୍ରବିନ୍ଦ ଜଗନ୍ନାଥଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ଧନ୍ୟବାଦ, ପ୍ରଧାନମନ୍ତ୍ରୀ ପ୍ରବୀନ୍ଦ ଜଗନ୍ନାଥ! ଭାରତ ଏବଂ ମରିସସ୍ ମଧ୍ୟରେ ଶତାବ୍ଦୀ ଶତାଦ୍ଦୀର ପୁରୁଣା ଲୋକସମ୍ପର୍କ ହେତୁ ଉଭୟ ଦେଶ ସମାନ ମୂଳ ମୂଲ୍ୟବୋଧ ଏବଂ ପରମ୍ପରା ବାଣ୍ଟିଛନ୍ତି । ଏହା ଆମର ବିଶେଷ ବନ୍ଧୁତ୍ୱର ମୂଳଦୁଆ ଯୋଗାଇଥାଏ ।
ଇସ୍ରାଏଲର ପ୍ରଧାନମନ୍ତ୍ରୀ ନାଫତାଲି ବେନେଟ୍ଟଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ମାନ୍ୟବର ପ୍ରଧାନମନ୍ତ୍ରୀ ନାଫତାଲି ବେନେଟ୍ ଆପଣଙ୍କ ଶୁଭେଚ୍ଛା ପାଇଁ ଧନ୍ୟବାଦ । ମୁଁ ଆମ ସରକାର ଏବଂ ଲୋକମାନଙ୍କ ମଧ୍ୟରେ ସମ୍ପର୍କକୁ ଦୃଢ କରିବା ଏବଂ ଭାରତ-ଇସ୍ରାଏଲ୍ ରଣନୀତିକ ଭାଗିଦାରୀର ମୂଳଦୁଆକୁ ଦୃଢ କରିବା ପାଇଁ ମିଳିତ ଭାବରେ କାର୍ଯ୍ୟ କରିବାକୁ ଅପେକ୍ଷା କରିଛି ।
HS
(
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ଚାଟାର୍ଡ୍ ଆକାଉଣ୍ଟାଣ୍ଟ ସମୂହଙ୍କୁ କେନ୍ଦ୍ରମନ୍ତ୍ରୀଙ୍କ ସମ୍ବୋଧନ
ବିଶ୍ୱ ଅର୍ଥନୀତିର ପେଣ୍ଠସ୍ଥଳି ହେବା ପାଇଁ ପ୍ରସ୍ତୁତ ଓଡ଼ିଶା – ଧର୍ମେନ୍ଦ୍ର ପ୍ରଧାନ
ବିଶ୍ୱ ବଜାରରେ ଆଗାମୀ ଦିନର ସମ୍ଭାବନାକୁ ଉପଯୋଗ କରିବାକୁ ପ୍ରସ୍ତୁତ ଓଡିଶା
ଦେଶରେ ପୁଞ୍ଜିନିବେଶ ଅଭିବୃଦ୍ଧିର ଲାଭ ପାଇବା ମଧ୍ୟରେ ଆଗରେ ରହିବ ଓଡିଶା
କୃଷି କ୍ଷେତ୍ରକୁ ନୂଆ ବଜାର ସହ ଯୋଡ଼ିବା ପାଇଁ ଆହ୍ୱାନ
ଓଡିଶାର ଖଣିଜ ସମ୍ପଦକୁ ଗ୍ଲୋବାଲ ଚେନରେ ଯୋଡିବାକୁ ଆହ୍ୱାନ
କୁଚିଣ୍ଡାର ଲଙ୍କାକୁ ବିଶ୍ୱ ମାର୍କେଟ୍ ଓ ସୁନ୍ଦରଗଡର ଜୈବିକ କୃଷିକୁ ଆଗେଇ ନେବାକୁ ପଡିବ
ଓଡିଶାରେ ଥିବା ସମ୍ଭାବନାକୁ ବଜାର ସହ ଯୋଡ଼ିବା ପାଇଁ ଉଦ୍ୟମ କରିବା ଆବଶ୍ୟକ
ପୂର୍ବ ଭାରତର ବିକାଶ ପାଇଁ ପ୍ରତିଶ୍ରୁତିବଦ୍ଧ ପ୍ରଧାନମନ୍ତ୍ରୀ
ଅପାର ସମ୍ଭାବନାର ରାଜ୍ୟ ଓଡ଼ିଶା ବିଶ୍ୱ ଅର୍ଥନୀତିର ପେଣ୍ଠସ୍ଥଳି ହେବା ପାଇଁ ସ୍ୱତନ୍ତ୍ର ଭାବେ ପ୍ରସ୍ତୁତ ବୋଲି ସୋମବାର ରାଉରକେଲା, ସମ୍ବଲପୁର ଏବଂ ଝାରସୁଗୁଡା ଆଇସିଏଆଇ ଶାଖା ପକ୍ଷରୁ ଆୟୋଜିତ ଭିଏସଏମ ସିରିଜର “ସିଏ: ଦି କାଟାଲିଷ୍ଟ - ଲର୍ଣ୍ଣିଂ, ଅନଲର୍ଣ୍ଣିଂ ଏବଂ ରିଲର୍ଣ୍ଣି” ୱେବିନାରରେ ଯୋଗଦେଇ କହିଛନ୍ତି କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
ଅମାପ ଖଣିଜ ସମ୍ପଦ, ଭୌଗଳିକ ସ୍ଥିତି ଏବଂ ବଜାର ସହିତ ଓଡିଶା ବିଶ୍ୱ ବଜାରରେ ଆଗାମୀ ଦିନର ସମ୍ଭାବନାକୁ ଉପଯୋଗ କରିବାକୁ ସ୍ୱତନ୍ତ୍ର ଭାବରେ ପ୍ରସ୍ତୁତ ଅଛି । ଅମାପ ଖଣିଜ ରାଜ୍ୟ ଭାବେ ଜଣାଶୁଣା ଓଡ଼ିଶାରେ ମାତ୍ରାଧିକ ଆଇରନ, କୋଇଲା, ବକ୍ସସାଇଟ, କ୍ରୋମାଇଟ ଗଚ୍ଛିତ ହୋଇ ରହିଛି ଏବଂ ଦେଶକୁ ଅଧିକ ରପ୍ତାନୀ କରିବାରେ ଅଗ୍ରଣୀ ଭୂମିକା ଗ୍ରହଣ କରିଛି । ଇସ୍ପାତ ଓ ଆଲୁମିନିୟମ ଓଡ଼ିଶାରେ ଅଧିକ ମାତ୍ରାରେ ଉତ୍ପାଦନ ହେଉଛି । ଏହି ସବୁ ସାମଗ୍ରୀକୁ ଗ୍ଲୋବାଲ ଚେନରେ ସାମିଲ ହେବା ପାଇଁ ପ୍ରଧାନମନ୍ତ୍ରୀ ଆତ୍ମନିର୍ଭର ଭାରତ ଆରମ୍ଭ କରିଛନ୍ତି ।
ଆଗାମୀ ଦିନରେ ବିଦେଶରୁ ଯେଉଁ କ୍ୟାପିଟାଲର ଅଭିବୃଦ୍ଧି ହେବ ଏହା ଦ୍ୱାରା ଭାରତ ବିଶ୍ୱରେ ସବୁଠୁ ଅଧିକ ଲାଭ ପାଇବ ଏବଂ ଏହି ଲାଭ ମଧ୍ୟରେ ଦେଶର ସବୁଠୁ ଲାଭ ପାଇବା ମଧ୍ୟରେ ରହିବ ଓଡ଼ିଶା ରାଜ୍ୟ । କାରଣ ଓଡ଼ିଶାର ସ୍ୱତନ୍ତ୍ର ଭୌଗଳିକ ଅବସ୍ଥିତି ସହ କଂଚାମାଲ ଏବଂ ପରିଶ୍ରମୀ ମାନବ ସମ୍ବଳର ବଡ ସୁଯୋଗ ଓଡ଼ିଶା ପାଖରେ ହିଁ ରହିଛି । ତେବେ ଏହି ସବୁ ବିଷୟକୁ ସାମାଜରେ ଉଦ୍ୟୋଗୀଙ୍କ ପର୍ଯ୍ୟନ୍ତ କାଟାଲିଷ୍ଟ ଭାବେ ପହଁଚାଇବାର କାମ ଚାଟାର୍ଡ ଆକାଉଣ୍ଟାଣ୍ଟମାନଙ୍କର ବୋଲି ସେ କହିଛନ୍ତି ।
ଶ୍ରୀ ପ୍ରଧାନ କହିଛନ୍ତି ଯେ ଓଡ଼ିଶା କୃଷି କ୍ଷେତ୍ରରେ ସମୃଦ୍ଧ । କୃଷି କ୍ଷେତ୍ରରେ ଓଡ଼ିଶା ନିଜକୁ ନିଜେ ବହୁତ ମଜବୁତ । ଓଡ଼ିଶାର ଧାନ, ଗହମ, ପନିପରିବା ହେଉ କିମ୍ବା ଦୁଗ୍ଧ, ସାମୁଦ୍ରିକଜାତ ଖାଦ ସାମଗ୍ରୀ, ପଶୁପାଳନ; କୃଷି ବର୍ଜ୍ୟ ଅର୍ଥନୀତି ପାଇଁ ଓଡ଼ିଶା ଏକ ଭଲ ରାଜ୍ୟ । ଏହାକୁ ବାଣିଜ୍ୟିକ ପ୍ଲାଟଫର୍ମରେ ନେବାକୁ ପଡ଼ିବ ଓ ଖାଦ୍ୟ ପ୍ରକ୍ରିୟାକରଣ ସହ ଯୋଡ଼ିବାକୁ ହେବ ।
ନିକଟରେ ଭାରତ ସରକାର ନୂଆ କୃଷି ଆଇନ ଆଣିଛନ୍ତି । କୃଷି ଆଇନରେ କୃଷକଙ୍କ ପ୍ରତି ଥିବା ସମସ୍ତ ପ୍ରତିବନ୍ଧକକୁ ଦୂର କରାଯାଇଛି । ଏହି ଆଇନରେ କୃଷି କ୍ଷେତ୍ରରେ 10 ହଜାର କୃଷି ଉତ୍ପାଦ ସଂଗଠନ  ଗଠନ ହେବ । କୃଷି କ୍ଷେତ୍ରକୁ ନୂଆ ବଜାର ସହ ଯୋଡ଼ିବା ପାଇଁ ଚାଟାର୍ଡ୍ ଆକାଉଣ୍ଟାଣ୍ଟକୁ କାମ କରିବାର ଆବଶ୍ୟକତା ରହିଛି ବୋଲି ସେ କହିଛନ୍ତି । କୁଚିଣ୍ଡାର ଲଙ୍କାକୁ ବିଶ୍ୱ ମାର୍କେଟ୍ ଓ ସୁନ୍ଦରଗଡରେ ଅର୍ଗାନିକ୍ ଫାର୍ମିଂକୁ ଆଗକୁ ନେବାରେ କାଟାଲିଷ୍ଟ୍ ବା ପ୍ରେରକ ଏହାର କିଏ ହେବ ବୋଲି ସେ କହିଛନ୍ତି ।
ରାଜ୍ୟରେ ପେଟ୍ରୋକେମିକାଲର ବୃଦ୍ଧି ପାଇଁ ଅଧିକ ଗୁରୁତ୍ୱ ଦିଆଯାଉଛି । ପର୍ଯ୍ୟଟନ କ୍ଷେତ୍ରରେ ଓଡ଼ିଶା ମଧ୍ୟ ଅପାର ସମ୍ଭାବନା ରହିଛି । ଶିକ୍ଷା ହେଉଛି ଓଡିଶାର ଲୋକଙ୍କ ଅନ୍ତର୍ନିହିତ ଶକ୍ତି । ଓଡିଶାରେ ଅନେକ ଅନୁଷ୍ଠାନ ଅଛି ଯାହା ଜାତୀୟ ସ୍ତରରେ ପ୍ରତିଷ୍ଠିତ । ଏହାବ୍ୟତିତ ଓଡ଼ିଶାର ଶିକ୍ଷା, ହସ୍ତତନ୍ତ, ବୟନଶିଳ୍ପ କ୍ଷେତ୍ରରେ ମଧ୍ୟ ବେଶ୍ ପରିଚିତ । ଆଗାମୀ ଦିନରେ ଏହା ବହୁଗୁଣିତ ହେବ । ସମସ୍ତକୁ ବଜାର ସହ ଯୋଡ଼ିବା ପାଇଁ ପ୍ରୟାସ କରିବାର ଆବଶ୍ୟକତା ରହିଛି । ଟେକ୍ନୋଲୋଜି ନୂତନ ସୁଯୋଗ ସୃଷ୍ଟି କରୁଛି ଏବଂ ଓଡିଶାକୁ ସ୍ୱତନ୍ତ୍ର ଭାବରେ ସ୍ଥାନିତ କରାଯାଇଛି । ଓଡିଶାରେ ରହି ଦୁନିଆର ଯେକୌଣସି ସ୍ଥାନରେ କାମ କରିପାରିବେ, ଆଜି ସେପରି ପରିସ୍ଥିତି ସୃଷ୍ଟି ହୋଇଛି ।
ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ପୂର୍ବ ଭାରତ ତଥା ଓଡ଼ିଶା, ଝାଡଖଣ୍ଡ, ପଶ୍ଚିମବଙ୍ଗ, ବିହାର, ଉତ୍ତରପୂର୍ବ ରାଜ୍ୟକୁ ଅଧିକ ପ୍ରାଧାନ୍ୟ ଦେବା ପାଇଁ ମିଶନ ପୂର୍ବୋଦୟ ଆରମ୍ଭ କରିଛନ୍ତି ଏବଂ ପୂର୍ବ ଭାରତର ବିକାଶ ପାଇଁ ପ୍ରଧାନମନ୍ତ୍ରୀ ମୋଦି ପ୍ରତିଶ୍ରୁତିବଦ୍ଧ ବୋଲି ଶ୍ରୀ ପ୍ରଧାନ କହିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକରେ ୨୨ କୋଟିରୁ ଅଧିକ ଟିକା ଡୋଜ ପ୍ରଦାନ
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକରେ ୧.୮୪ କୋଟି ଡୋଜ ଉପଲବ୍ଧ ଅଛି
ଦେଶବ୍ୟାପି ଟିକାକରଣ ଅଭିଯାନ ଅନ୍ତର୍ଗତ ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ବିନା ମୂଲ୍ୟରେ କୋଭିଡ ଟିକା ଯୋଗାଇ ଦେଉଛନ୍ତି । ଏହାସହିତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ସିଧାସଳଖ ଟିକା ଖରିଦ କରିବାରେ ଭାରତ ସରକାର ସାହାଯ୍ୟ କରୁଛନ୍ତି । ପରୀକ୍ଷଣ, ଟ୍ରେସିଂ, ଚିକିତ୍ସା ଓ କୋଭିଡ ନିୟମାବଳୀ ପାଳନ ସହ ଟିକାକରଣ ମହାମାରୀ ନିୟନ୍ତ୍ରଣ ଓ ପ୍ରବନ୍ଧନ ପାଇଁ ଭାରତ ସରକାରଙ୍କ ବିସ୍ତୃତ ରଣନୀତିର ଅଭିନ୍ନ ଅଙ୍ଗ ।
ମଇ ୧, ୨୦୨୧ରୁ କୋଭିଡ- ୧୯ ଟିକାକରଣର ଉଦାର ଓ ତ୍ୱରିତ ତୃତୀୟ ପର୍ଯ୍ୟାୟ ଆରମ୍ଭ ହୋଇଛି ।
ଏହି ରଣନୀତି ଅନୁଯାୟୀ ପ୍ରତିମାସରେ କେନ୍ଦ୍ରୀୟ ଔଷଧ ଗବେଷଣାଗାର  ମଞ୍ଜୁରି ପ୍ରାପ୍ତ ଯେକୌଣସି ନିର୍ମାତାଙ୍କ ଦ୍ୱାରା ପ୍ରସ୍ତୁତ ଟିକାର ୫୦ ପ୍ରତିଶତ ଭାରତ ସରକାର କିଣିବେ । ଭାରତ ସରକାର ପୂର୍ବଭଳି ଏହି ଟିକା ଡୋଜଗୁଡିକୁ ବିନା ମୂଲ୍ୟରେ ରାଜ୍ୟ ସରକାରମାନଙ୍କୁ ଯୋଗାଇ ଦେବେ ।
ଉଭୟ ବିନା ମୂଲ୍ୟରେ ଓ ସିଧାସଳଖ ଖରିଦ କରି ଭାରତ ସରକାର ଏପର୍ଯ୍ୟନ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ୨୨ କୋଟିରୁ ଅଧିକ ଟିକା ଡୋଜ ପ୍ରଦାନ କରିଛନ୍ତି ।
ଏଥିରୁ ନଷ୍ଟ ହୋଇଥିବା ଟିକାକୁ ମିଶାଇ ୨୦,୧୭,୫୯,୭୬୮ ଡୋଜ  ବିନିଯୋଗ ହୋଇଛି ।
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକରେ ୧.୮୪ କୋଟି ଡୋଜ ଉପଲବ୍ଧ ଅଛି ।
ଏହାବ୍ୟତୀତ, ୧୧ ଲକ୍ଷ  ଟିକା ଡୋଜ ପ୍ରକ୍ରିୟାରତ ଅଛି ଓ ଆଗାମୀ ୩ ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ପ୍ରଦାନ କରାଯିବ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାମହିମ ଶେଖ ନୱାଫ ଅଲ-ଅହମ୍ମଦ ଅଲ-ଜବର ଅଲ-ସବହଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
କୁଏତର ଅମିର ଭାବେ ଦାୟିତ୍ୱ ଗ୍ରହଣ କରିଥିବା ମହାମହିମ ଶେଖ ନୱାଫ ଅଲ-ଅହମ୍ମଦ ଅଲ-ଜବର ଅଲ-ସବହଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । କ୍ରାଉନ୍ ପ୍ରିନ୍ସ ଦାୟିତ୍ଵ ଗ୍ରହଣ କରିଥିବାରୁ ମହାମହିମ ଶେଖ ମିଶାଲ ଅଲ-ଅହମ୍ମଦ ଅଲ-ଜବର ଅଲ-ସବହଙ୍କୁ ମଧ୍ୟ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଛନ୍ତି ।
"କୁଏତର ଅମିର ଭାବେ ଦାୟିତ୍ଵ ଗ୍ରହଣ କରିଥିବାରୁ ମହାମହିମ ଶେଖ ନୱାଫ ଅଲ-ଅହମ୍ମଦ ଅଲ-ଜବର ଅଲ-ସବହଙ୍କୁ ଅଭିନନ୍ଦନ ଓ ଶୁଭେଚ୍ଛା । କ୍ରାଉନ୍ ପ୍ରିନ୍ସ ଭାବେ ଦାୟିତ୍ଵ ଗ୍ରହଣ କରିଥିବାରୁ ମହାମହିମ ଶେଖ ମିଶାଲ ଅଲ-ଅହମ୍ମଦ ଅଲ-ଜବର ଅଲ-ସବହଙ୍କୁ ମଧ୍ୟ ମୁଁ ଅଭିନନ୍ଦନ ଜଣାଉଛି ।
ମୁଁ ନିଶ୍ଚିତ ଯେ, ଉଭୟଙ୍କ ନେତୃତ୍ୱରେ କୁଏତ ଏକ ଗୁରୁତ୍ୱପୂର୍ଣ୍ଣ ବିଶ୍ୱସ୍ତରୀୟ ଭୂମିକା ନିର୍ବାହ କରିବ ଏବଂ ଐତିହାସିକ ଭାରତ-କୁଏତ ବନ୍ଧୁତା ଆହୁରି ମଜବୁତ ହେବ ବୋଲି ପ୍ରଧାନମନ୍ତ୍ରୀ କହିଛନ୍ତି ।
କ୍ୟାବିନେଟ
କେନ୍ଦ୍ରୀୟ ତାଲିକାଭୁକ୍ତ ଅନ୍ୟାନ୍ୟ ଅନଗ୍ରସର ଶ୍ରେଣୀର ଉପଶ୍ରେଣୀଭୁକ୍ତ ଜାତି ସମସ୍ୟା ଅନୁଧ୍ୟାନ ନିମନ୍ତେ ସମ୍ବିଧାନର ୩୪୦ଧାରା ଅଧୀନରେ ଗଠିତ ଆୟୋଗର ସମୟ ସୀମା ବୃଦ୍ଧିକୁ କ୍ୟାବିନେଟରେ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ କେନ୍ଦ୍ରୀୟ ତାଲିକାଭୁ୍କ୍ତ ଅନ୍ୟାନ୍ୟ ଅନଗ୍ରସର ଶ୍ରେଣୀର ଉପଶ୍ରେଣୀଭୁକ୍ତ ଜାତି ସମସ୍ୟାର ପରୀକ୍ଷା ନିରୀକ୍ଷା କରୁଥିବା ଆୟୋଗର ଏକଦଶତମ ସମୟ ସୀମା ବୃଦ୍ଧି ଅନୁମୋଦିତ ହୋଇଛି । ସମ୍ବିଧାନର ୩୪୦ ଧାରା ଅଧୀନରେ ଏହି ଆୟୋଗ ଗଠିତ ହୋଇଛି । ଏହି ସମୟ ସୀମା ୩୧ ଜୁଲାଇ ୨୦୨୧ ପର୍ଯ୍ୟନ୍ତ ଥିବାବେଳେ, ଏହାକୁ ୩୧ ଜାନୁୟାରୀ ୨୦୨୨ ପର୍ଯ୍ୟନ୍ତ ବୃଦ୍ଧି କରାଯାଇଛି ।
ସୁବିଧା
ଆୟୋଗର ପ୍ରସ୍ତାବିତ ଅବଧି ବୃଦ୍ଧି ଫଳରେ ଆୟୋଗ ଅନ୍ୟାନ୍ୟ ହିତାଧିକାରୀମାନଙ୍କ ସହ କଥାବାର୍ତ୍ତା ହୋଇ ଅନ୍ୟାନ୍ୟ ଅନଗ୍ରସର ଶ୍ରେଣୀ ଅନ୍ତର୍ଗତ ଉପଶ୍ରେଣୀଭୁକ୍ତ ଜାତିଙ୍କ ସମ୍ପର୍କରେ ବିସ୍ତୃତ ରିପୋର୍ଟ ପ୍ରଦାନରେ ସମର୍ଥ ହେବେ ।
ତ୍ୱରାନ୍ୱିତ ସୂଚୀ
ଆୟୋଗଙ୍କ ୩୧.୭.୨୦୨୧ରୁ ୩୧,୦୧.୨୦୨୨ ପର୍ଯ୍ୟନ୍ତ ମିଆଦ ବୃଦ୍ଧି ଆଦେଶ ରାଷ୍ଟ୍ରପତିଙ୍କ ଅନୁମୋଦନ ପରେ ବିଜ୍ଞପ୍ତି ଆକାରରେ ପ୍ରକାଶ ପାଇବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଥୋମାସ କପ୍ ଜିତିବା ପାଇଁ ଭାରତୀୟ ବ୍ୟାଡମିଣ୍ଟନ ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଥୋମାସ କପ ଜିତିବା ପାଇଁ ଭାରତୀୟ ବ୍ୟାଡମିଣ୍ଟନ ଦଳକୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତୀୟ ବ୍ୟାଡମିଣ୍ଟନ ଦଳ ଇତିହାସ ରଚିଛି! ଥୋମାସ କପ ଜିତିବା ଦ୍ୱାରା ସମଗ୍ର ଦେଶ ଆନନ୍ଦିତ ହୋଇଛି! ଆମର ସଫଳ ଦଳକୁ ଅଭିନନ୍ଦନ ଏବଂ ସେମାନଙ୍କର ଭବିଷ୍ୟତ ପ୍ରୟାସ ପାଇଁ ଶୁଭେଚ୍ଛା । ଏହି ବିଜୟ ଆଗାମୀ ଦିନର ବହୁ କ୍ରୀଡ଼ାବିତଙ୍କୁ ଉତ୍ସାହିତ କରିବ ।”
HS
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ଭାରତର ଜି20 ଅଧ୍ୟକ୍ଷତା ଅନ୍ତର୍ଗତ କୃଷି କାର୍ଯ୍ୟ ସମୂହ  ର ପ୍ରଥମ କୃଷି ପ୍ରତିନିଧି ବୈଠକ  ର ଆତିଥ୍ୟ ପାଇଁ ଇନ୍ଦୋର ପ୍ରସ୍ତୁତ
ତିନି ଦିବସୀୟ କାର୍ଯ୍ୟକ୍ରମ, ପ୍ରଥମ ଏଡିଏମର ଆୟୋଜନ 13-15 ଫେବୃୟାରୀ 2023 ରେ ଇନ୍ଦୋରରେ ଆୟୋଜିତ ହେବ। ଏହି ବୈଠକରେ ଜି20 ସଦସ୍ୟ ଦେଶମାନେ, ଅତିଥି ଦେଶ ଏବଂ ଆନ୍ତର୍ଜାତୀୟ ସଙ୍ଗଠନର ପ୍ରାୟ ଶହେରୁ ଅଧିକ ପ୍ରତିନିଧି ଅଂଶଗ୍ରହଣ କରିବାର ଆଶା କରାଯାଉଛି।
ମଧ୍ୟପ୍ରଦେଶର ମୁଖ୍ୟ ମନ୍ତ୍ରୀ ଶ୍ରୀ ଶିବରାଜ ସିଂହ ଚୌହାନ ତିନି ଦିବସୀୟ ବୈଠକର ପ୍ରଥମ ଦିନ ପ୍ରଦର୍ଶନୀର ଉଦ୍ଘାଟନ କରିବେ। ଏହି ପ୍ରଦର୍ଶନୀର ପ୍ରମୁଖ ଆକର୍ଷଣ ପୋଷକ ଶସ୍ୟ ଏବଂ ଏହାର ମୂଲ୍ୟବର୍ଦ୍ଧିତ ଖାଦ୍ୟ ଉତ୍ପାଦ ସହିତ ପଶୁପାଳନ ଏବଂ ମତ୍ସ୍ୟ ପାଳନର ଷ୍ଟଲ୍ ହେବ। କୃଷି କାର୍ଯ୍ୟ ସମୂହର ପ୍ରଥମ ସଂସ୍କରଣ ସମୟରେ, କୃଷି ସମ୍ବନ୍ଧିତ ବିଷୟରେ ବିଚାର ବିମର୍ଷ କରିବା ପାଇଁ ପ୍ରଥମ ଦିନ ଦୁଇଟି କାର୍ଯ୍ୟକ୍ରମ ନିର୍ଦ୍ଧାରିତ କରାଯାଇଛି। ଦ୍ବିତୀୟ ଦିନ କେନ୍ଦ୍ର ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ଜ୍ୟୋତିରାଦିତ୍ୟ ସିନ୍ଧିଆ ଭାଗ ନେବେ, ଯାହା ପରେ ଅଂଶଗ୍ରହଣକାରୀ ସଦସ୍ୟ ଏବଂ ଆନ୍ତର୍ଜାତୀୟ ସଙ୍ଗଠନ ମଧ୍ୟରେ ସାଧାରଣ ଆଲୋଚନା ହେବ।
ତୃତୀୟ ଦିନ ଏଡବ୍ଲୁଜିର ପ୍ରମୁଖ ପ୍ରଦେୟ ଉତ୍ପାଦ ଉପରେ ବିଚାର ବିମର୍ଷ ପାଇଁ ସମର୍ପିତ ହେବ। ଏହା ଏକ ପ୍ରଯୁକ୍ତି ଅଧିବେଶନ ହେବ ଯେଉଁଥିରେ ସମସ୍ତ ସମ୍ବନ୍ଧିତ ସଦସ୍ୟ ଏବଂ ଆନ୍ତର୍ଜାତୀୟ ସଙ୍ଗଠନଙ୍କ ସହିତ ଆଲୋଚନା ଓ ଅଂଶଗ୍ରହଣ କରାଯିବ।
କାର୍ଯ୍ୟକ୍ରମ ସମୟରେ, ପ୍ରତିନିଧି ମଣ୍ଡଳୀ ରାଜୱାଡ଼ା ମହଲର ହେରିଟେଜ୍ ୱାକ୍ ଓ ମାଣ୍ଡୁ ଫର୍ଟର ଭ୍ରମଣ ମାଧ୍ୟମରେ ସମୃଦ୍ଧ ଭାରତୀୟ ଇତିହାସର ଅନୁଭବ ପ୍ରାପ୍ତ ହେବ। ଭବ୍ୟ ରାତ୍ରି ଭୋଜନ ଏବଂ ସାଂସ୍କୃତିକ ପ୍ରଦର୍ଶନ ମାଧ୍ୟମରେ ଭାରତୀୟ ବ୍ୟଞ୍ଜନ ଏବଂ ସଂସ୍କୃତିର ଅନୁଭବ ପ୍ରଦାନ କରାଯିବ।
BS
(Visitor Counter : 120
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
ବର୍ତ୍ତମାନର ସ୍ଥିତି :
କୋଭିଡ-19ର ନିରାକରଣ, ଅବରୋଧ ଏବଂ ପରିଚାଳନା ପାଇଁ ଭାରତ ସରକାର ନିଜର ସକ୍ରିୟ ଏବଂ ସତର୍କ ପଦକ୍ଷେପ ଜାରି ରଖିଛନ୍ତି। କୋଭିଡ-19 ପରିଚାଳନା ପଦକ୍ଷେପକୁ ନିୟମିତ ଭାବେ ଉଚ୍ଚସ୍ତରରେ ସମୀକ୍ଷା ତଥା ଅନୁଧ୍ୟାନ କରାଯାଉଛି।
ଭାରତରେ ବର୍ତ୍ତମାନ 56,316 ସକ୍ରିୟ ସଂକ୍ରମଣ ମାମଲା ରହିଛି। ବର୍ତ୍ତମାନସୁଦ୍ଧା 36,824 ଜଣେ କୋଭିଡ-19 ସଂକ୍ରମିତ ସୁସ୍ଥ ହୋଇସାରିଲେଣି। ଗତ 24 ଘଣ୍ଟା ମଧ୍ୟରେ 2715 ଜଣ କୋଭିଡ-19 ସଂକ୍ରମିତ ଆରୋଗ୍ୟ ଲାଭ କରିଥିବା ସୂଚନା ମିଳିଛି। ଆମ ଦେଶରେ ଆରୋଗ୍ୟ ହାର 38.29% ରହିଛି ।
ସାରା ବିଶ୍ବରେ ପ୍ରତି 1 ଲକ୍ଷ ଜନସଂଖ୍ୟାରେ 60ଟି ସଂକ୍ରମିତ ମାମଲା ରହିଥିବା ବେଳେ ଭାରତରେ ପ୍ରତି 1 ଲକ୍ଷ ଜନସଂଖ୍ୟାରେ ହାରାହାରୀ 7.1 ଜଣ ସଂକ୍ରମିତ ରହିଛନ୍ତି। ବିଶ୍ବ ସ୍ଵାସ୍ଥ୍ୟ ସଂଗଠନର ସ୍ଥିତି ରିପୋର୍ଟ 118 ଅନୁଯାୟୀ, ସର୍ବାଧିକ ପ୍ରଭାବିତ ଦେଶଗୁଡ଼ିକ ମଧ୍ୟରେ ପ୍ରତ୍ୟେକ 1 ଲକ୍ଷ ଜନସଂଖ୍ୟାରେ ସଂକ୍ରମିତଙ୍କ ସଂଖ୍ୟା ନିମ୍ନରେ ଦିଆଗଲା :
|
|
ଦେଶ
|
|
ମୋଟ ସୁନିଶ୍ଚିତ ମାମଲା
|
|
ପ୍ରତି ଏକ ଲକ୍ଷ ଜନସଂଖ୍ୟାରେ ହାରାହାରୀ ଆକ୍ରାନ୍ତଙ୍କ ସଂଖ୍ୟା
|
|
ବିଶ୍ବ
|
|
45,25,497
|
|
60
|
|
ଯୁକ୍ତରାଷ୍ଟ୍ର ଆମେରିକା
|
|
1,409,452
|
|
431
|
|
ରୁଷ
|
|
281,752
|
|
195
|
|
ଇଂଲଣ୍ଡ
|
|
240,165
|
|
361
|
|
ସ୍ପେନ
|
|
230,698
|
|
494
|
|
ଇଟାଲୀ
|
|
224,760
|
|
372
|
|
ବ୍ରାଜିଲ
|
|
218,223
|
|
104
|
|
ଜର୍ମାନୀ
|
|
174,355
|
|
210
|
|
ତୁର୍କୀ
|
|
148,067
|
|
180
|
|
ଫ୍ରାନ୍ସ
|
|
140,008
|
|
209
|
|
ଇରାନ
|
|
118,392
|
|
145
|
|
ଭାରତ
|
|
96,169|
|
7.118 ମେ, 2020 ସୁଦ୍ଧା ସଦ୍ୟତମ ତଥ୍ୟ
ବର୍ତ୍ତମାନସୁଦ୍ଧା ସକ୍ରିୟ ଓ ଆଗୁଆ ପଦକ୍ଷେପ କାରଣରୁ ଉତ୍ସାହଜନକ ଫଳାଫଳ ପ୍ରାପ୍ତ ହୋଇଛି।
ସ୍ଵାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ନୂଆ ମାର୍ଗଦର୍ଶିକା
ରେଡ/ଗ୍ରୀନ/ଅରେଞ୍ଜ ଜୋନ ବର୍ଗୀକରଣ ସଂକ୍ରାନ୍ତରେ 17.05.20ରେ କେନ୍ଦ୍ର ସ୍ଵାସ୍ଥ୍ୟ ମନ୍ତ୍ରଣାଳୟ ପକ୍ଷରୁ ନୂଆ ମାର୍ଗଦର୍ଶିକା ଜାରି କରାଯାଇଛି । ଏସବୁ ଗାଇଡଲାଇନ ଅନୁଯାୟୀ ରାଜ୍ୟଗୁଡ଼ିକୁ ଜିଲ୍ଲା/ମହାନଗର ନିଗମ କିମ୍ବା ଯଦି ସେମାନେ ଚାହାନ୍ତି ସବଡିଭିଜନ/ୱାର୍ଡ କିମ୍ବା ଅନ୍ୟ କୌଣସି ପ୍ରଶାସନିକ ୟୁନିଟକୁ ସେମାନଙ୍କ କ୍ଷେତ୍ରୀୟ ଆକଳନ ଅନୁଯାୟୀ, ରେଡ/ଗ୍ରୀନ/ଅରେଞ୍ଜ ଜୋନରେ ବର୍ଗୀକରଣ କରିପାରିବେ।
ସ୍ଵାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଜାରି ହୋଇଥିବା ପାରାମିଟର ଅନୁଯାୟୀ, ମୋଟ ସକ୍ରିୟ ମାମଲା, ପ୍ରତି 1 ଲକ୍ଷ ଜନସଂଖ୍ୟାରେ ସକ୍ରିୟ ମାମଲା, ମାମଲା ଦୁଇ ଗୁଣ ହେବା , ମୃତ୍ୟୁହାର, ପରୀକ୍ଷା ହାର ଏବଂ ସଂକ୍ରମିତ ଚିହ୍ନଟ ହେବା ହାର ଆଦି ବିଭିନ୍ନ ପ୍ରସଙ୍ଗକୁ ବିଶ୍ଲେଷଣ କରି ଏହି ବର୍ଗୀକରଣ କରାଯାଇପାରିବ।
କ୍ଷେତ୍ରୀୟ ପଦକ୍ଷେପ ସ୍ଵରୂପ, ରାଜ୍ୟଗୁଡ଼ିକୁ ସତର୍କତାପୂର୍ବକ ଅବରୋଧ ଓ ବଫର ଜୋନ ପରିଚାଳନା କରିବା ଲାଗି ପରାମର୍ଶ ଦିଆଯାଇଛି। ଏସବୁ ଅବରୋଧ ଅଞ୍ଚଳରେ ଅବରୋଧ ଯୋଜନାକୁ କଡ଼ାକଡ଼ି ଭାବେ ଲାଗୁ କରିବା ଲାଗି ରାଜ୍ୟଗୁଡ଼ିକୁ ମଧ୍ୟ କୁହାଯାଇଛି।
ଅବରୋଧ ଅଞ୍ଚଳରେ ସ୍ଵତନ୍ତ୍ର ଦଳ ଦ୍ଵାରା ଘର ଘର ବୁଲି ସକ୍ରିୟ ସଂକ୍ରମିତ ମାମଲା ସନ୍ଧାନ କରିବା, ନମୁନା ସଂଗ୍ରହ ଗାଇଡଲାଇନ ଅନୁଯାୟୀ ସମସ୍ତ ମାମଲାର ପରୀକ୍ଷଶ, ସଂସ୍ପର୍ଶରେ ଆସିଥିବା ବ୍ୟକ୍ତିଙ୍କୁ ଚିହ୍ନଟ କରିବା, ସଂକ୍ରମିତଙ୍କୁ ଚିକିତ୍ସା ସୁବିଧା ଯୋଗାଇ ଦେବାକୁ ପ୍ରମୁଖ କାର୍ଯ୍ୟ ଭାବେ ନିର୍ଦ୍ଧାରଣ କରାଯାଇଛି। ଏ କ୍ଷେତ୍ରରେ ସକ୍ରିୟ ଗୋଷ୍ଠୀଗତ ସମ୍ପୃକ୍ତି ଆଶା କରାଯିବା ଆବଶ୍ୟକ।
ପ୍ରତ୍ୟେକ ଅବରୋଧ ଅଞ୍ଚଳ ଚତୁଃପାର୍ଶ୍ଵରେ ଏକ ବଫର ଜୋନ ମଧ୍ୟ ଚିହ୍ନଟ କରାଯିବା ଆବଶ୍ୟକ ଯାହାଫଳରେ ଆଖପାଖ ଅଞ୍ଚଳରେ ସଂକ୍ରମଣ ବ୍ୟାପିବ ନାହିଁ। ବଫର ଜୋନଗୁଡ଼ିକରେ ଥିବା ଚିକିତ୍ସା କେନ୍ଦ୍ରରେ ଫ୍ଲୁ ଏବଂ ଗୁରୁତର ଶ୍ଵାସକ୍ରିୟା ଜନିତ ରୋଗରେ ପଡ଼ିଥିବା ରୋଗୀଙ୍କୁ ଠାବ କରିବା ସହିତ ସେମାନଙ୍କ ନମୁନା ପରୀକ୍ଷା ଜରିଆରେ ବ୍ୟାପକ ନିରୀକ୍ଷଣ ସୁନିଶ୍ଚିତ କରାଯିବା ଆବଶ୍ୟକ।
ବ୍ୟକ୍ତିଗତ ସ୍ଵଚ୍ଛତା, ହାତ ସଫା, ଶ୍ଵାସନଳୀକୁ ସୁସ୍ଥ ରଖିବା ପଦକ୍ଷେପ, ମାସ୍କ ପିନ୍ଧିବା ଏବଂ ସାମାଜିକ ଦୂରତା ରକ୍ଷା ଆଦି ସମ୍ପର୍କରେ ସାମୁଦାୟିକ ସଚେତନତା ସୃଷ୍ଟି କରାଯିବା ଗୁରୁତ୍ଵପୂର୍ଣ୍ଣ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ୟୁଏଇ ରାଷ୍ଟ୍ରପତିଙ୍କ ସହ କଥା ହେଲେ ପ୍ରଧାନମନ୍ତ୍ରୀ
ୟୁଏଇ ରାଷ୍ଟ୍ରପତି ଭାରତର ଚନ୍ଦ୍ରଯାନ-୩ ମିଶନର ସଫଳତା ପାଇଁ ଶୁଭକାମନା ଜଣାଇଛନ୍ତି
ପ୍ରଧାନମନ୍ତ୍ରୀ ତାଙ୍କୁ ଧନ୍ୟବାଦ ଦେଲେ ଏବଂ ଜି-୨୦ ସମ୍ମିଳନୀରେ ତାଙ୍କୁ ସ୍ୱାଗତ କରିବାକୁ ଉତ୍ସୁକ ଥିବା ଜଣାଇଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ୟୁଏଇ ରାଷ୍ଟ୍ରପତି ଶେଖ୍ ମହମ୍ମଦ ବିନ୍ ଜାୟେଦ ଅଲ୍ ନାହୟନଙ୍କ ସହ ଫୋନରେ କଥା ହୋଇଛନ୍ତି ।
ୟୁଏଇ ରାଷ୍ଟ୍ରପତି ଭାରତର ଚନ୍ଦ୍ରଯାନ-୩ ମିଶନ ସଫଳତା ପାଇଁ ପ୍ରଧାନମନ୍ତ୍ରୀ ଏବଂ ଭାରତର ଲୋକଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଏଥିପାଇଁ ତାଙ୍କୁ ଧନ୍ୟବାଦ ଜଣାଇଛନ୍ତି ଏବଂ ଚନ୍ଦ୍ରଯାନ ସଫଳତା ସମଗ୍ର ମାନବିକତା ବିଶେଷ କରି ଗ୍ଲୋବାଲ ସାଉଥର ସଫଳତା ବୋଲି କହିଛନ୍ତି ।
ପ୍ରଧାନମନ୍ତ୍ରୀ ତାଙ୍କୁ ଆସନ୍ତା ମାସରେ ହେବାକୁ ଥିବା ଜି-୨୦ ସମ୍ମିଳନୀ ପାଇଁ ଭାରତରେ ସ୍ୱାଗତ କରିବାକୁ ଉତ୍ସୁକ ଥିବା କହିଛନ୍ତି ।
SR
(
ବୟନ ଶିଳ୍ପ ମନ୍ତ୍ରଣାଳୟ
ନଅଟି ପରୀକ୍ଷାଗାରରେ ପିପିଇ କଭରଅଲର ପ୍ରୋଟୋଟାଇପ୍ ନମୁନା ପରୀକ୍ଷଣ ଏବଂ ସାର୍ଟିଫିକେଟ ପ୍ରଦାନ ବ୍ୟବସ୍ଥା
• ଏହି ପରୀକ୍ଷଣର ମାନ ଡବ୍ଲୁଏଚଓ ଦ୍ୱାରା କୋଭିଡ଼-19 ପାଇଁ ନିର୍ଦ୍ଦେଶିତ ଗାଇଡ଼ ଲାଇନ୍ ଓ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ବୈଷୟିକ ମାନ ସଙ୍ଗେ ସମାନ
ସ୍ୱାସ୍ଥ୍ୟକର୍ମୀମାନଙ୍କ ନିରାପତ୍ତା ଓ ବ୍ୟବହାର ସକାଶେ ଏବେ ଗୁରୁତ୍ୱପୂର୍ଣ୍ଣ ପିପିଇ କଭରଅଲ୍ ଭାରତରେ ପ୍ରସ୍ତୁତ କରାଯାଉଛି । ସେଥିପାଇଁ ପିପିଇ କଭରଅଲର ପ୍ରୋଟୋଟାଇପ୍ର ନମୁନାଗୁଡ଼ିକୁ ବିଧିବଦ୍ଧ ଭାବେ ଦେଶର ନଅଟି ସ୍ୱୀକୃତ ପରୀକ୍ଷାଗାରରେ ପରୀକ୍ଷା କରାଯାଉଛି । ସେପରି ପରୀକ୍ଷା ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଦ୍ୱାରା ଜାରି କରାଯାଇଥିବା ବୈଷୟିକ ମାନ ଅନୁସାରେ କରାଯାଉଛି । ପୁନଶ୍ଚ, ଏଥିପାଇଁ ବିଶ୍ୱ ସ୍ୱାସ୍ଥ୍ୟ ସଂଗଠନ  ଦ୍ୱାରା ଜାରି ଗାଇଡ଼ ଲାଇନକୁ ମଧ୍ୟ ବିଧିବଦ୍ଧ ଭାବେ ଅନୁସରଣ କରାଯାଉଛି । ଏଥିପାଇଁ ISO 16603 କ୍ଲାସନ-3 ପରୀକ୍ଷଣ ମାନ ଅବଲମ୍ବନ କରାଯାଉଛି । ଏଭଳି ପିପିଇ କଭରଅଲକୁ ‘Synthetic Blood Penetration Resistance Test’ କରାଯାଉଛି । ଏହି ପିପିଇ କଭରଅଲକୁ ଏପରି ଭାବେ ଡ଼ିଜାଇନ୍ କରାଯାଇଛି ଯାହା ମଧ୍ୟଦେଇ କୌଣସି ପ୍ରକାର ତରଳ ପଦାର୍ଥ କିମ୍ବା ଏରୋସୋଲ ପାର୍ଟିକିଲ୍ ପ୍ରବେଶ କରିପାରିବନାହିଁ ଏବଂ ଏହାକୁ ପରିଧାନ କରିଥିବା ବ୍ୟକ୍ତି ସଂପୂର୍ଣ୍ଣ ସୁରକ୍ଷିତ ରହିବ ।
ଏଥିପାଇଁ ସମସ୍ତ ସରକାରୀ ସଂଗ୍ରହକାରୀ ଏଜେନ୍ସି ଏବଂ ଘରୋଇ ହସପିଟାଲମାନଙ୍କୁ ପରାମର୍ଶ ଦିଆଯାଇଛି ଯେ ସେମାନେ କେବଳ ସ୍ୱୀକୃତ ଏଜେନ୍ସିମାନଙ୍କ ଠାରୁ ଯେଉଁମାନଙ୍କର କଭରଅଲରେ ‘ୟୁନିକ୍ ସାର୍ଟିଫାଏଡ଼ କୋଡ’ ଚିହ୍ନ ଛାପା ଯାଇଥିବ କେବଳ ସେମାନଙ୍କ ଠାରୁ ଏଭଳି ଉପକରଣ କ୍ରୟ କରନ୍ତୁ । କ୍ରୟ ପୂର୍ବରୁ ସେମାନେ ବୟନଶିଳ୍ପ ମନ୍ତ୍ରଣାଳୟ ପକ୍ଷରୁ ପ୍ରଦାନ କରାଯାଇଥିବା ୱେବ୍ ଲିଙ୍କ୍  ଜରିଆରେ ସାର୍ଟିଫିକେଟ୍ପ୍ରାପ୍ତ ଉତ୍ପାଦନକାରୀମାନଙ୍କ ସଠିକତା ଯାଞ୍ଚ କରିବା ଆବଶ୍ୟକ । ଅଧିକନ୍ତୁ ସଂଗ୍ରହକାରୀ ଏଜେନ୍ସିମାନେ ସମୟାନ୍ତରେ ତାହାର ରାଣ୍ଡମ୍ ନମୁନା ସଂଗ୍ରହ କରି ସେସବୁକୁ ଏହି ନଅଟି ସ୍ୱୀକୃତ ପରୀକ୍ଷାଗାରରେ ପରୀକ୍ଷା କରାଇବା ଉଚିତ । ସରକାରଙ୍କ ଦ୍ୱାରା ସ୍ୱୀକୃତ ପରୀକ୍ଷାଗାରଗୁଡ଼ିକର ବିସ୍ତୃତ ବିବରଣୀ  ୱେବସାଇଟରେ ଉପଲବ୍ଧ ।